SELFIE-DRØM: Kim Kardashian har Jesus høyt på listen for hvem hun helst skulle tatt en selfie med. Foto: Scott Barbour,

Dette er Kardashians drømme-selfie

Det skal ikke stå på ambisjonene til Kim Kardashian når hun forteller hvem hun helst skulle tatt en selfie med.

Ida Christine Johannessen

3. februar 2015

Artikkelen er over fem år gammel

Mandag tok Kim Kardashian over T-Mobiles Twitterkonto for å besvare spørsmål fra fansen. En fan ønsket å vite hvem Kardashian helst ville tatt en selfie med dersom hun kunne velge blant både levende og døde personer, skriver The Huffington Post.





Svaret til selfiedronningen har dog vakt litt oppsikt i flere amerikanske medier. Kardashian twitret tilbake at hun gjerne skulle tatt en selfie med Jesus.

I tillegg var hennes far og Marylin Monroe på listen, og Kardashian klarte ikke å velge én blant de tre.

Om Kardashian er heldig ville kanskje disse gjort en større innsats for en selfie enn hva hennes ektemann Kanye West gjorde for to fans under søndagens Super Bowl. Guttene ønsket å ta et bilde sammen med rapperen, men West ser ut til å angre på at han gikk med på å posere.

West deler tydeligvis ikke entusiasmen for selfies med Kardashian som han giftet seg med i mai 2014. Sammen har de datteren North som fyller to år i juni.

Publisert: 03.02.15 kl. 16:16